KESKI- JA POHJOIS-UUDENMAAN LINTUHARRASTAJAT APUS RY

SÄÄNNÖT

1§

Yhdistyksen nimi on Keski- ja Pohjois-Uudenmaan Lintuharrastajat Apus ry. Yhdistyksen kotipaikka on Hyvinkään kaupunki.

Yhdistyksen toiminta-alue on Hyvinkään, Järvenpään, Keravan, Mäntsälän, Nurmijärven ja Tuusulan kunnat.

2§

Yhdistyksen tarkoituksena on toimia alueensa lintuharrastajien ja –tutkijoiden yhdyssiteenä, ohjata lintuharrastusta ja havainnointitoimintaa, edistää alueen linnuston tuntemista ja tutkimista sekä lintujen ja yleensä luonnon suojelua.

Yhdistys pyrkii tavoitteisiinsa järjestämällä kokouksia, kokoamalla lintuhavaintoja, pitämällä arkistoa ja välittämällä tietoa harrastajilta tieteellisiin ja muihin julkaisuihin, opastamalla lintuharrastajia havainnointi- ja tutkimustoiminnassa, ohjaamalla nuorisoa lintuharrastuksen pariin, antamalla lausuntoja, toimimalla yhteistyössä muiden lintu~~tieteellisten~~ yhdistysten ja luonnonsuojelujärjestöjen kanssa sekä muilla vastaavilla tavoilla. Yhdistys voi ottaa vastaan lahjoituksia ja jälkisäädöksiä.

3§

Yhdistyksen tili- ja toimikausi on kalenterivuosi.

4§ Jäsenyys

Yhdistyksen jäseneksi voidaan ottaa sen toiminnasta kiinnostunut lintuharrastaja tai –tutkija tai muu henkilö, joka hyväksyy yhdistyksen tarkoituksen ja säännöt.

Jäseneksi haluava ilmoittautuu yhdistyksen hallitukselle parhaaksi katsomallaan tavalla ja maksaa voimassa olevan jäsenmaksun. Yhdistyksen hallitus päättää jäseneksi hyväksymisestä ja esittää hyväksymänsä jäsenet yhdistyksen kokoukselle vahvistettavaksi.

Jäsen voi milloin tahansa erota yhdistyksestä ilmoittamalla asiasta kirjallisesti hallitukselle tai sen puheenjohtajalle tai ilmoittamalla asiasta yhdistyksen kokouksessa.

Jäsenen voidaan katsoa eronneen yhdistyksestä, mikäli hän ei ole maksanut jäsenmaksuaan kirjallisesta muistutuksesta huolimatta neljän kuukauden kuluessa eräpäivästä.

Mikäli jäsen menettelyllään yhdistyksessä tai sen ulkopuolella vahingoittaa yhdistystä tai sen etua, hallitus voi toimittaa hänelle asiasta kirjallisen huomautuksen. Jäsenelle on annettava mahdollisuus asian selvittämiseen ja korjaamiseen. Mikäli menettely on ollut tahallista tai vahinko on merkittävä tai vahingollinen toiminta jatkuu, hallitus voi erottaa jäsenen. Erottaminen ja sen syy on ilmoitettava kirjallisesti jäsenelle.

Hallitus esittää eronneet ja erotetut jäsenet yhdistyksen kokoukselle vahvistettavaksi.

Yhdistyksen kokous voi hallituksen esityksestä kutsua yhdistyksen kunniajäseneksi henkilön, joka on merkittävällä tavalla toiminut yhdistyksen toimialalla.

Yhdistyksen kannattajajäseneksi voidaan hyväksyä yhdistyksen kokouksen päätöksellä sen tarkoitusperiä kannattava henkilö tai oikeuskelpoinen yhteisö.

5§ Jäsenmaksut

Yhdistyksen jäsenmaksusta vuosi- ja kannattajajäsenille päätetään syyskokouksessa. Kunniajäsenet eivät maksa jäsenmaksua.

6§ Hallitus

Yhdistyksen asioita hoitaa hallitus, johon kuuluvat puheenjohtaja ja kuusi jäsentä. Yhdistyksen syyskokous valitsee puheenjohtajan ja hallituksen jäsenet kahdeksi kalenterivuodeksi kerrallaan siten, että vuosittain erovuorossa on joko puheenjohtaja ja kaksi jäsentä tai neljä jäsentä.

Henkilö voi toimia hallituksen puheenjohtajana korkeintaan kuusi peräkkäistä kalenterivuotta.

Hallitus valitsee keskuudestaan varapuheenjohtajan, sihteerin ja taloudenhoitajan. Muut tarvittavat toimihenkilöt hallitus valitsee keskuudestaan tai yhdistyksen jäsenten keskuudesta.

7§

Hallitus kokoontuu puheenjohtajan, tai hänen ollessaan estynyt, varapuheenjohtajan kutsusta, tai jos vähintään kolme hallituksen jäsentä niin haluaa. Hallitus on päätösvaltainen, kun läsnä on vähintään neljä jäsentä, joista ainakin yhden tulee olla joko puheenjohtaja tai varapuheenjohtaja.

Päätökset tehdään yksinkertaisella ääntenenemmistöllä. Äänten mennessä tasan ratkaisee puheenjohtajan ääni, vaaleissa kuitenkin arpa.

8§ Nimenkirjoitus

Yhdistyksen nimen kirjoittaa puheenjohtaja tai varapuheenjohtaja yksinään, sihteeri ja taloudenhoitaja yhdessä. Hallitus voi määrätä henkilön yksin kirjoittamaan yhdistyksen nimen.

9§ Tilit

Yhdistyksen tilit päätetään kalenterivuosittain. Tilinpäätös ja vuosikertomus on annettava ~~tilin~~toiminnantarkastajille viimeistään kolme viikkoa ennen yhdistyksen kevätkokousta. ~~Tilin~~Toiminnantarkastajien tulee antaa hallitukselle kirjallinen lausunto seitsemän päivän kuluessa tilien vastaanottamisesta.

10§ Kokoukset

Yhdistyksen kokouksen kutsuu koolle hallitus. ~~Kokous kutsutaan koolle kullekin jäsenelle toimitettavalla kirjallisella kutsulla. Kutsu tulee postittaa viimeistään kaksi viikkoa ennen kokousta.~~ Kokouskutsu on julkaistava vähintään neljätoista (14) päivää ennen kokousta yhdistyksen kokouksen päättämällä tavalla sähköisesti tai kattojärjestö BirdLife Suomen jäsenlehdessä tai jäsenille erikseen toimitettavalla kirjeellä.

Yhdistyksen kokouksessa jokaisella 15 vuotta täyttäneellä jäsenellä on yksi ääni.

Yhdistyksen kokoukseen voidaan hallituksen niin päättäessä etäosallistua myös tietoliikenneyhteyden tai muun teknisen apuvälineen avulla kokouksen aikana tai ennen kokousta.

11§

Yhdistyksen syyskokouksessa, joka pidetään loka-marraskuussa, on muiden asioiden ohella:

\* vahvistettava toimintasuunnitelma, jäsenmaksujen suuruus sekä tulo- ja menoarvio seuraavaa toimikautta varten,

\* valittava hallituksen jäsenet erovuorossa olevien tilalle sekä kaksi ~~tilin~~toiminnantarkastajaa ja kaksi ~~tilin~~varatoiminnantarkastajaa~~ille varamiehet~~

\* valittava~~, milloin maassa toimii yhdistyksen toimialalla valtakunnallinen yhteisö, jonka jäsen yhdistys on, sen~~ edustajat kattojärjestö BirdLife Suomen, jonka jäsen yhdistys on, ~~tämän~~ toimielimiin, mikäli mainitun yhteisön säännöt edustajien toimikauden osalta vaalia edellyttävät

12§

Yhdistyksen kevätkokouksessa, joka pidetään helmi-maaliskuussa, on muiden asioiden ohella:

\* esitettävä vuosikertomus, tilit ja ~~tilin~~toiminnantarkastajien lausunto kuluneelta toimikaudelta

\* päätettävä tili- ja vastuuvapauden myöntämisestä hallitukselle

13§

Yhdistyksen ylimääräinen kokous on pidettävä, kun yhdistyksen kokous niin päättää tai hallitus katsoo siihen olevan aihetta tai kun vähintään kymmenesosa (1/10) jäsenistä sitä vaatii ilmoittamansa asian käsittelyä varten.

14§ Sääntöjen muuttaminen

Päätös yhdistyksen sääntöjen muuttamisesta tai yhdistyksen purkamisesta on tehtävä yhdistyksen kokouksessa vähintään kolmen neljäsosan (3/4) enemmistöllä annetuista äänistä. Kokouskutsussa on mainittava sääntöjen muuttamisesta tai yhdistyksen purkamisesta.

15§

Jos yhdistys purkautuu, yhdistyksen kokous päättää tavan, jolla yhdistyksen varat, sitten kun velat on maksettu, käytetään yhdistyksen edustaman toiminnan tukemiseen.

~~16§~~

~~Muutoin noudatetaan aatteellisia yhdistyksiä koskevaa lainsäädäntöä.~~